Með farþega í skottinu á leiðinni á sveitaball Lögreglan í Borgarfirði og Dölum hafði afskipti af ökumanni í Hvalfirði um liðna helgi , sem var með einum of marga farþega í bifreiðinni . Umframfarþeginn var í farangursgeymslunni og allir voru á leiðinni á ball . Skottverjanum var komið yfir í öðrum bíl og ökumanninum sagt að hann mætti eiga von á sekt fyrir tiltækið . Umframfarþegar í bifreiðum eru með öllu ótryggðir ef eitthvað kemur fyrir og á ábyrgð ökumannsins . Ballið að Hlöðum fór vel fram og þurfti lögreglan ekki að hafa nein afskipti af ballgestum .